ગુજરાતી સમાચાર: ICC પર ભડક્યા પરેશ રાવલ, કહ્યું- 'ધોનીના ગ્લવ્ઝ નહીં તમારા નિયમ બદલો' | Paresh Rawal Disappointed With Icc After World Cup Final - Bollywood News | I Am Gujarat
Gujarati News Bollywood ICC પર ભડક્યા પરેશ રાવલ, કહ્યું- 'ધોનીના ગ્લવ્ઝ નહીં તમારા નિયમ બદલો'
Updated: Jul 15, 2019 14:13 pm IST
World Cup ફાઈનલમાં ઈંગ્લેન્ડ વિશ્વ વિજેતા થઈ છે. ફાઈનલના અત્યંત રોમાંચક મુકાબલા બાદ ઈંગ્લેન્ડે ન્યૂઝીલેન્ડને હરાવી દીધું. પહેલા ન્યૂઝીલેન્ડની ટીમે 8 વિકેટ ગુમાવીને 241 રન બનાવ્યા. ત્યારબાદ ઈંગ્લેન્ડે 50 ઓવરમાં 241 રન બનાવ્યા. એટલે મેચ ટાઈ થઈ અને સુપર ઓવર રમવી પડી. સુપર ઓવરમાં પણ બંને ટીમના સ્કોર સરખા થયા. પરંતુ વધારે બાઉન્ડ્રી મારવાના કારણે ઈંગ્લેન્ડ વિશ્વ વિજેતા જાહેર થયું.
મેચ પૂરી થયા બાદ #CWC19Final ટ્રેન્ડ કરવા લાગ્યું અને લોકોએ પ્રતિક્રિયા આપી. એટલું જ નહીં #ICCRules પણ સતત ટ્રેન્ડ કરી રહ્યું છે. ફેન્સનું માનવું છે કે, સુપર ઓવરમાં ટાઈ પડી તેમ છતાં ન્યૂઝીલેન્ડ હાર્યું. ન્યૂઝીલેન્ડ જીતવું જોઈતું હતું પરંતુ ICCના નિયમોને કારણે હારી ગયું. આ અંગે હવે બોલિવુડ એક્ટર પરેશ રાવલે પ્રતિક્રિયા આપી છે.
પરેશ રાવલે ICCના નિયમોની ટીકા કરી છે. તેમણે ટ્વિટ કરીને લખ્યું કે, "ICCએ ધોનીના ગ્લવ્ઝ બદલાવવા કરતાં સુપર ઓવરનો નિયમ બદલવાની જરૂર છે." જણાવી દઈએ કે, પરેશ રાવલની સાથે ફેન્સે પણ કહ્યં કે, વિજેતાનો નિર્ણય સૌથી વધારે બાઉન્ડ્રી લગાવનારના આધારે થયો. ICCનો આ નિયમ બકવાસ છે. બંને ટીમ વિજેતા છે.
પરેશ રાવલના ટ્વિટ બાદ અન્ય ફેન્સ પણ પ્રતિક્રિયા આપવા લાગ્યા. તેમણે લખ્યું- "ઓલ આઉટ થનારી ટીમને હારવાનું હતિં પરંતુ ઈંગ્લેન્ડ જીતી ગયું." બીજા એક યૂઝરે લખ્યું કે, "ભારતમાં ન્યૂઝીલેન્ડના ઘણા સમર્થકો છે અને આજે તેમણે પોતાની ખેલદિલીથી પ્રશંસકોમાં વધારો કર્યો છે."
ધોનીના ગ્લવ્ઝ પર ICCએ વિવાદ સર્જ્યો હતો
જણાવી દઈએ કે, થોડા દિવસ પહેલા જ ICCએ ભારતના દિગ્ગજ ક્રિકેટર મહેન્દ્ર સિંહ ધોનીના ગ્લવ્ઝને લઈને વિવાદ કર્યો હતો. વિકેટકીપિંગ વખતે ધોની ભારતીય સેનાના 'બલિદાન બેજ'નો લોગો હટાવવાનું કહ્યું હતું. ICCએ BCCIને અપીલ કરી હતી કે ધોનીને તેના ગ્લવ્ઝ પરથી સેનાનો લોગો હટાવવાનું કહે. ત્યારે પરેશ રાવલે આ વાતને સુપર ઓવરના નિયમ સાથે જોડીને પ્રતિક્રિયા આપી છે.